ΑΠΟΦΑΣΕΙΣ
Αριθμ. 31589
Καθιέρωση υπερωριακής απασχόλησης υπαλλήλων της Διεύθυνσης Πληροφορικής και Επικοι-
νωνιών της Αποκεντρωμένης Διοίκησης Πελοποννήσου, Δυτικής Ελλάδας και Ιονίου.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α΄ 232).
2. Την παρ. 1 του άρθρου 38 του ν. 3986/2011 «Επείγοντα μέτρα εφαρμογής μεσοπρόθεσμου πλαισίου δημο-
σιονομικής στρατηγικής 2012-2015» (Α΄ 152).
3. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α΄ 176).
4. Τις διατάξεις του άρθρου 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (Α΄ 47), όπως αντικαταστάθηκε με το άρθρο 66 του ν. 4954/2022 (Α΄ 136).
5. Την υπ’ αρ. 34021/25.5.2022 (Υ.Ο.Δ.Δ. 435) απόφαση
του Υπουργού Εσωτερικών περί αυτοδίκαιης απαλλαγής
του Νικολάου Παπαθεοδώρου από τα καθήκοντα Συντονιστή της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου και ορισμού του Διονύσιου
Παναγιωτόπουλου ως ασκούντος καθήκοντα Συντονιστή
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
6. Την ύπαρξη εγγεγραμμένων πιστώσεων στον προϋπολογισμό της Αποκεντρωμένης Διοίκησης Πελοπον-
νήσου, Δυτικής Ελλάδας και Ιονίου (2024), Γεν. Φορέας
1.904 και Ειδικός Φορέας 999-03 και το γεγονός ότι, από
την εφαρμογή των διατάξεων της απόφασης αυτής:
- Θα προκληθεί δαπάνη μέχρι δύο χιλιάδες εννιακόσια
τριάντα οκτώ ευρώ (2.938,00 €) για τον Μάιο - Ιούνιο του
2024, η οποία θα βαρύνει τον Α.Λ.Ε. 2120201001.
- Θα προκληθεί δαπάνη μέχρι οκτώ χιλιάδες οκτακόσια
ογδόντα οκτώ ευρώ (8.888,00 €) για το Β΄ εξάμηνο του
2024, η οποία θα βαρύνει τον Α.Λ.Ε. 2120201001.
7. Τις πιο κάτω αποφάσεις ανάληψης υποχρέωσης με
ΑΔΑ και ποσό:
Αριθμ.
απόφασης
Α.Δ.Α.
Ποσό
Υπηρεσίες
30662/
9.4.2024
ΡΥΔΧΟΡ1Φ-ΨΑΘ 2.938,00 ΔΙΕΥΘΥΝΣΗ
ΠΛΗΡΟΦΟΡΙΚΗΣ
ΚΑΙ
ΕΠΙΚΟΙΝΩΝΙΩΝ
30670/
9.4.2024
6Δ83ΟΡ1Φ-9Ω4 8.888,00 ΔΙΕΥΘΥΝΣΗ
ΠΛΗΡΟΦΟΡΙΚΗΣ
ΚΑΙ
ΕΠΙΚΟΙΝΩΝΙΩΝ
για την πληρωμή των ανωτέρω δαπανών, αποφασίζουμε - εγκρίνουμε:
Την καθιέρωση υπερωριακής απογευματινής απασχόλησης δώδεκα (12) υπαλλήλων που υπηρετούν
στην Αποκεντρωμένη Διοίκηση Πελοποννήσου, Δυτικής Ελλάδας και Ιονίου / Διεύθυνση Πληροφορικής και
Επικοινωνιών και συγκεκριμένα:
- για το χρονικό διάστημα από 1.5.2024 έως 30.6.2024
μέχρι τετρακόσιες ογδόντα (480) ώρες συνολικά και
- για το χρονικό διάστημα από 1.7.2024 έως 31.12.2024
μέχρι χίλιες τετρακόσιες σαράντα (1.440) ώρες συνολικά,
λόγω εποχικών, έκτακτων και επειγουσών υπηρεσιακών αναγκών.
Παρακάτω αναλύεται η ανάγκη για παροχή εργασίας,
πέρα από τις ώρες της υποχρεωτικής απασχόλησης των
υπαλλήλων της Διεύθυνσης Πληροφορικής και Επικοινωνιών της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου, λόγω εποχικών και επειγουσών υπηρεσιακών αναγκών.
Η Διεύθυνση Πληροφορικής και Επικοινωνιών έχει
ως σκοπό τον σχεδιασμό, την ανάπτυξη και την υποστήριξη της εύρυθμης και αποδοτικής λειτουργίας των
συστημάτων πληροφορικής και επικοινωνιών των Υπηρεσιών της Αποκεντρωμένης Διοίκησης, τη διασφάλιση
της τεχνικής και οργανωτικής διαλειτουργικότητας των
συστημάτων της Αποκεντρωμένης Διοίκησης με αντίστοιχα συστήματα εθνικής εμβέλειας κεντρικών φορέ-
ων της διοίκησης, καθώς και τη βέλτιστη αξιοποίηση
διαθέσιμων οικονομικών πόρων, για την ανάπτυξη των
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2325
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2325/19.04.2024
υποδομών πληροφορικής και επικοινωνιών όλων των
Υπηρεσιών της Αποκεντρωμένης Διοίκησης. Στο παραπάνω πλαίσιο και για το επόμενο χρονικό διάστημα προ-
βλέπεται σημαντική επιβάρυνση εργασίας σε όλους τους
Υπαλλήλους της Διεύθυνσης Πληροφορικής και Επικοινωνιών, συμπεριλαμβανομένων όλων των Τμημάτων
της, η οποία καθιστά επιτακτική την ανάγκη υπερωριακής απασχόλησής τους εξαιτίας διαφόρων έργων  και
πρωτοβουλιών που τρέχουν παράλληλα και έχουν ιδιαίτερα πιεστικούς χρόνους προετοιμασίας, πιλοτικής και
επιχειρησιακής λειτουργίας. Ειδικότερα:
(α) Σύμφωνα με το από 30.9.2020 Μνημόνιο Συνεργασίας μεταξύ του Γενικού Επιτελείου Αεροπορίας, του
Υπουργείου Εσωτερικών και της Αποκεντρωμένης Διοίκησης Πελοποννήσου, Δυτικής Ελλάδας και Ιονίου για
τη διάθεση του Συστήματος Ηλεκτρονικής Διακίνησης
Εγγράφων (ΣΗΔΕ) ΙΡΙΔΑ της Πολεμικής Αεροπορίας,
μέσω υπηρεσίας Κυβερνητικού Νέφους (G-Cloud) στην
Αποκεντρωμένη Διοίκηση Πελοποννήσου, Δυτικής Ελλάδας και Ιονίου, πρόσφατα ανακοινώθηκε η μετάβαση
στο ΙΡΙΔΑ 2.0 με πολύ σημαντικές αλλαγές τόσο στο περιβάλλον του χρήστη όσο και στις βασικές λειτουργίες
που αυτό υποστηρίζει. Αναμένεται η εντατικοποίηση
των προσπαθειών όλων των Υπαλλήλων της Διεύθυνσης
Πληροφορικής και Επικοινωνιών για την εκπαίδευση, την
υποστήριξη και την εύρυθμη επιχειρησιακή του λειτουργία μέσα στο επόμενο δίμηνο του 2024.
(β) Σύμφωνα με την από 19.4.2021 Επιστολή της ΚτΠ
για τη συνεργασία της με την Αποκεντρωμένη Διοίκηση
Πελοποννήσου, Δυτικής Ελλάδας και Ιονίου στο έργο
ΣΥΖΕΥΞΙΣ ΙΙ σε πρώτη φάση συμπληρώθηκαν στην πλατφόρμα του Μητρώου Φορέων ΣΥΖΕΥΞΙΣ ΙΙ μια σειρά από
στοιχεία της Αποκεντρωμένης Διοίκησης Πελοποννήσου, Δυτικής Ελλάδας και Ιονίου, όπως προσδιορισμός
Υπευθύνων Φορέων για τους ρόλους που περιγράφονται
στη πλατφόρμα, αποτύπωση υφιστάμενων δεδομένων
που αφορούν στο τηλεφωνικό φάσμα, στον προσδιορισμό Active Directory, Χρηστών και Ρόλων, υφιστάμενο IP
Addressing Φορέα, υφιστάμενο Domain Name System
(DNS) Φορέα, και έγιναν μια σειρά από διορθώσεις ή
αλλαγές των αναγκών της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου, σε αυτές
που έχουν μέχρι σήμερα καταχωρηθεί και απεικονίζονται
στη προαναφερόμενη πλατφόρμα. Επίσης, στη δεύτερη φάση οι Ανάδοχοι έχουν ήδη ξεκινήσει τις αυτοψίες
στους χώρους όλων των κτιρίων της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου,
που φτάνουν πάνω - κάτω τα 30 σε 12 Νομούς, για την
εγκατάσταση και υλοποίηση εξοπλισμού και υπηρεσιών και την μετάπτωση στο ΣΥΖΕΥΞΙΣ ΙΙ. Στη τρίτη και
τελευταία φάση που βρισκόμαστε τώρα και θα διαρκέσει τουλάχιστον μέχρι το τέλος του 2024, πέρα από
κάποιες αυτοψίες που δεν έχουν ακόμα ολοκληρωθεί,
προχωρούν οι προγραμματισμένες εργασίες από την
ΚτΠ για την τελική μετάβαση στο ΣΥΖΕΥΞΙΣ ΙΙ, κάτι που
επιφέρει τη συνεχή ετοιμότητα και κινητοποίηση όλων
των Υπαλλήλων της Διεύθυνσης Πληροφορικής και Επικοινωνιών για την επιτυχή ολοκλήρωση αυτού του τόσο
εμβληματικού έργου για τη Δημόσια Διοίκηση.
(γ) Η Διεύθυνση Πληροφορικής και Επικοινωνιών εδώ
και αρκετό καιρό με ιδίους πόρους έχει κατορθώσει να
σχεδιάσει, να υλοποιήσει και συνεχώς να συντηρεί και να
βελτιώνει ένα πληροφοριακό υποσύστημα «ψηφιακού
κτηματολογίου» για όλες τις κρίσιμες υποδομές της Αποκεντρωμένης Διοίκησης Πελοποννήσου, Δυτικής Ελλά-
δας και Ιονίου (δίκτυα, Τ/Κ, Τ/Γ, πληροφοριακός ενεργός
και παθητικός εξοπλισμός, κ.α.) σε όλες τις Υπηρεσίες της
και στους 12 Νομούς της. Υπό αυτό το πρίσμα τον τελευταίο καιρό και σε ένα συνεχώς αυξανόμενο, μεθοδικό και
εντατικοποιημένο ρυθμό αναλαμβάνει να αναπτύσσει
μια σειρά από διαδικτυακές υπηρεσίες (web services)
που παρέχονται τόσο σε Υπηρεσίες της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
όσο και σε Πολίτες/Εξωτερικούς Φορείς σε πληροφοριακά συστήματα που αναπτύσσονται είτε in-house (π.χ.,
Glpi) ή προσφέρονται σαν third party solutions (π.χ., ΙΡΙΔΑ). Επίσης, η Διεύθυνση Πληροφορικής και Επικοινωνι-
ών προχωρά και στην ενεργοποίηση web hosting space
σε υπάρχοντα κυκλώματα ΣΥΖΕΥΞΙΣ που διαθέτει για
παροχή πιο εξατομικευμένων web services σε Υπηρεσίες
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου ύστερα από σχετικό αίτημά τους. Τέλος, το επόμενο διάστημα η Διεύθυνση Πληροφορικής
και Επικοινωνιών αναμένεται να εντείνει τις προσπάθειές
της ώστε να δημιουργήσει προοδευτικά μια σύγχρονη
Εσωτερική Φόρμα Επικοινωνίας για τις Υπηρεσίες της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου, η οποία στην τελική της μορφή θα
χειρίζεται με αυτοματοποιημένο τρόπο τα αιτήματά τους
και θα βοηθά στην καλύτερη ενημέρωση των Υπηρεσιών
για την πρόοδο επίλυσης και την τελική τους διευθέτηση.
(δ) Σύμφωνα με την από 26.4.2021 εγκύκλιο του
Υπουργείου Εσωτερικών σχετικά με τη Β΄ Φάση Διασύνδεσης με το Κεντρικό Σύστημα Ηλεκτρονικής Διακίνησης
Εγγράφων (ΚΣΗΔΕ) είχε ξεκινήσει  η διαδικασία καταχώρισης και απόδοσης δικαιωμάτων στο ΚΣΗΔΕ των Επο-
πτών που έχουν ορίσει οι Φορείς του Δημόσιου Τομέα με
σχετικές αποφάσεις τους. Με την επιτυχή ολοκλήρωση
της παραπάνω διαδικασίας εγγραφής, ο Επόπτης της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου προχώρησε στην καταχώριση και
ορισμό (μέσα στο σύστημα) του Διαχειριστή ή των Διαχειριστών Ψηφιακών Πιστοποιητικών (ΔΨΠ) καθώς και
του Διαχειριστή ή των Διαχειριστών του Συστήματος
Ηλεκτρονικής Διακίνησης Εγγράφων (ΔΣΗΔΕ) για την
Αποκεντρωμένη Διοίκηση Πελοποννήσου, Δυτικής Ελλάδας και Ιονίου. Στο επόμενο χρονικό διάστημα μέσα
στο 2024 οι ορισθέντες ΔΨΠ θα πρέπει να συνεχίσουν
να αποδίδουν μέσω του συστήματος ψηφιακά πιστοποιητικά σε όλους τους υπαλλήλους της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου,
μια χρονοβόρα και επίπονη διαδικασία που εξαρτάται
άμεσα από τις αρμοδιότητες των Υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου και στους 12 Νομούς της, την οποία καλείται
να συντονίσει και να διεκπεραιώσει η Διεύθυνση Πληροφορικής και Επικοινωνιών μαζί με τα κατά τόπους
Τμήματά της.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2325/19.04.2024
(ε) Μέσα στο επόμενο δίμηνο του 2024 είναι προγραμματισμένο να μετακομίσουν έξι (6) Υπηρεσίες της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου στην Αχαΐα σε νέα κτήρια. Επειδή μέσα
σε αυτές τις Υπηρεσίες της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου περιλαμβάνονται και οι νευραλγικές οριζόντιες Υπηρεσίες της
(Διοίκηση, Οικονομικό, Πληροφορική), γίνεται αμέσως
κατανοητό ότι θα χρειαστεί μια επιπλέον σημαντική επιβάρυνση των συναδέλφων της Πληροφορικής, ώστε η
μετάβαση εκεί να γίνει ομαλά σε ότι αφορά τα δίκτυα, τις
τηλεφωνικές επικοινωνίες, τα πληροφοριακά συστήματα
και γενικότερα όλες τις εφαρμογές που υποστηρίζονται
από αυτά.
(στ) Τέλος, μετά την μετακόμιση των νευραλγικών
οριζόντιων Υπηρεσιών της Αποκεντρωμένης Διοίκησης
Πελοποννήσου, Δυτικής Ελλάδας και Ιονίου που περιγράφεται παραπάνω θα προχωρήσουμε στον ψηφιακό
μετασχηματισμό του φορέα μας με την ενεργοποίηση
και παραμετροποίηση των cloud services του Office365
της Microsoft με τις κατάλληλες ρυθμίσεις και πολιτικές
ασφαλείας για όλους τους χρήστες και τις συσκευές τους
βήμα - βήμα με απώτερο στόχο να συμπεριληφθούν όλα
τα κτίρια της Αποκεντρωμένης Διοίκησης Πελοποννήσου, Δυτικής Ελλάδας και Ιονίου και στους 12 Νομούς της.
Αυτό αποτελεί και την κορωνίδα των προσπαθειών
της Διεύθυνσης Πληροφορικής και Επικοινωνιών προς
μια σύγχρονη, ασφαλή και αξιόπιστη ηλεκτρονική διακυβέρνηση με απτά και σημαντικά οφέλη τόσο για τους
εργαζόμενους του φορέα όσο και για όλους όσους επικοινωνούν και συνεργάζονται με αυτόν.
Ο προγραμματισμός υπερωριακής εργασίας του προσωπικού της Διεύθυνσης Πληροφορικής και Επικοινωνιών της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου από 1.5.2024 έως 30.6.2024 έχει ως εξής:
ΠΡΟΓΡΑΜΜΑΤΙΣΜΟΣ ΥΠΕΡΩΡΙΑΚΗΣ ΕΡΓΑΣΙΑΣ από 1.5.2024 έως 30.6.2024
Κλάδος
υπηρετούντων
υπαλλήλων
Προτεινόμενοι
υπάλληλοι για
υπερωριακή
εργασία
Ώρες Απασχόλησης
(από 1.5.2024 έως 30.6.2024)
Συνολικό Κόστος Εξαμήνου ανά κατηγορία
μαζί με τις εργοδοτικές εισφορές.
Α.Λ.Ε. 2120201001
Για υπερωριακή απογευματινή
εργασία μέχρι 22η ώρα
ΠΕ
1.812,60
ΤΕ
949,40
ΔΕ
176,00
ΣΥΝΟΛΑ
2.938,00
Ο προγραμματισμός υπερωριακής εργασίας του προσωπικού της Διεύθυνσης Πληροφορικής και Επικοινωνιών της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου από 1.7.2024 έως 31.12.2024 έχει ως εξής:
ΠΡΟΓΡΑΜΜΑΤΙΣΜΟΣ ΥΠΕΡΩΡΙΑΚΗΣ ΕΡΓΑΣΙΑΣ από 1.7.2024 έως 31.12.2024
Κλάδος
υπηρετούντων
υπαλλήλων
Προτεινόμενοι
υπάλληλοι για
υπερωριακή
εργασία
Ώρες Απασχόλησης
(από 1.7.2024 έως 31.12.2024)
Συνολικό Κόστος Εξαμήνου ανά κατηγορία
μαζί με τις εργοδοτικές εισφορές.
Α.Λ.Ε. 2120201001
Για υπερωριακή απογευματινή
εργασία μέχρι 22η ώρα
ΠΕ
5.482,00
ΤΕ
2.879,20
ΔΕ
526,80
ΣΥΝΟΛΑ
8.888,00
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 12 Απριλίου 2024
Ο Ασκών Καθήκοντα
Συντονιστή Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2325/19.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202325.pdf | Tokens: 14806]